turjo4nis/wikipedia-bn-dump-20250701 huggingface dataset:
মোহাম্মদ শাকিল

এম শাকিল (পুরো নাম: মোহাম্মদ শাকিল, বিকল্প নাম: এম শাকীল) ছিলেন ভারতের লক্ষ্ণৌ শহর থেকে একজন ভারতীয় মুক্তিযোদ্ধা, রাজনীতিবিদ, উর্দু ঔপন্যাসিক, ট্রেড ইউনিয়ন কর্মী এবং শ্রম আইনজীবী। তিনি বিখ্যাত আজিজি চিকিৎসক পরিবারে জন্মগ্রহণ করেন এবং হাকিম আব্দুল আজিজ হলেন তার নানা।

প্রাথমিক জীবন
শাকিল ১৯২৭ সালে ভারতের লক্ষ্ণৌ জন্মগ্রহণ করেন এবং তিনি ভারতীয় জাতীয় আন্দোলন যোগদান করেন। জাতীয় আন্দোলনে সম্পৃক্ততা থাকার কারণে তিনি মাত্র ১৪ বছর বয়সে  ব্রিটিশ কর্তৃক কারারুদ্ধ হন। যদিও তিনি মাত্র ২১ দিন পরে মুক্তি পেয়েছিলেন। এরপর তিনি তার উত্তেজনাপূর্ণ বক্তব্য প্রদান করার জন্য বছরের পর বছর ধরে বেশ কয়েকবার গ্রেফতার হয়েছিলেন। ভারতের স্বাধীনতা লাভের পরে শাকিল প্রজা সমাজতান্ত্রিক পার্টিতে যোগদান করেন এবং জয়প্রকাশ নারায়ণ, রাম মনহর লহিয়া এবং আচার্য ক্রিপলানী তার ঘনিষ্ঠ সহচর ছিলেন। Hতার স্ত্রী বেগম আখতার জিহান একজন শিক্ষাবিদ এবং "কাশ্মীরি মহল্লা গার্লস স্কুল" এর  প্রধান শিক্ষিকা ছিলেন।

রাজনৈতিক কর্মজীবন
১৯৬০ সালে শাকিল প্রাথমিকভাবে লক্ষ্ণৌ মিউনিসিপাল কর্পোরেশন থেকে নির্বাচিত হন এবং লক্ষ্ণৌর মধ্যে নাখাস ও প্রতাপ মার্কেট প্রতিষ্ঠায় সামাজিক কার্যক্রম ব্যবস্থা গ্রহণ করেন। প্রজা সমাজতান্ত্রিক পার্টি ভেঙে যাওয়ার পরে শাকিল ভারতীয় জাতীয় কংগ্রেস দলে যোগদান করেন এবং ঘনবসতিপূর্ণ লক্ষ্ণৌ ওয়েস্ট নির্বাচনকেন্দ্র থেকে ১৯৭৪ সালের বিধানসভা নির্বাচনে জয় লাভ করেন।

উত্তরাধিকার
শাকিল এর উর্দু কবিতা এবং সাহিত্যে "কিতাবি দুনিয়া" নামক পত্রিকা কর্তৃক প্রকাশিত হয়েছে। ২০১১ সালে লক্ষ্ণৌ থেকে শাকিলের অপরসীম অবদানের স্বীকৃতিস্বরুপ "ওল্ড সিটি" নামক একটি রাস্তাকে তার নামে নামকরণ করা হয়।

আরও দেখুন
ভারতীয় জাতীয় কংগ্রেস
ভারতের স্বাধীনতা আন্দোলন

তথ্যসূত্র

১৯২৭-এ জন্ম
২০০৭-এ মৃত্যু
ভারতীয় রাজনীতিবিদ
ভারতীয় আইনজীবী
ভারতীয় মুসলিম
২০শ শতাব্দীর ভারতীয় ঔপন্যাসিক
২০শ শতাব্দীর ভারতীয় আইনজীবী
উত্তরপ্রদেশের কবি
লখনউয়ের রাজনীতিবিদ
উত্তরপ্রদেশের ভারতীয় জাতীয় কংগ্রেসের রাজনীতিবিদ
উত্তরপ্রদেশ বিধানসভার সদস্য ১৯৭৪-১৯৭৭
প্রজা সমাজতান্ত্রিক দলের রাজনীতিবিদ
ভারতের উর্দু কবি
শাম

শামসুদ্দীন ইব্রাহীম, পেশাগতভাবে পরিচিত শাম হিসেবে (জন্মঃ এপ্রিল ৪, ১৯৭৭), হলেন একজন তামিল এবং তেলুগু ভাষায় অভিনয় করা  চলচ্চিত্র অভিনেতা এবং প্রাক্তন মডেল। একজন পেশাদার মডেল হিসাবে তার কর্মজীবন শুরু করার পরে তিনি শীঘ্রই খুশি (২০০০) চলচ্চিত্রে অভিনয়ের মাধ্যমে একজন অভিনেতা হিসেবে আত্মপ্রকাশ করেন। এরপর তিনি সমালোচকদের প্রশংসা এবং বাণিজ্যিকভাবে সফল ছবিতে প্রধান চরিত্রে অভিনয় করেন। যেমন: ১২বি, আয়ারকি, উল্লাম কেথুমায়ি এবং তেলুগু চলচ্চিত্র কিক এর মত উল্লেখেযোগ্য চরিত্রে অভিনয় করেন। তিনি ২০০৬ সালে কবিতা লঙ্কেশ এবং রামাইয়া পরিচালিত কন্নড চলচ্চিত্র  "তানানাম তানানাম"-এ অভিনয়ের মাধ্যমে কন্নড চলচ্চিত্রে আত্মপ্রকাশ করেন।

প্রাথমিক জীবন 
শাম ১৯৭৭ সালের ৪ এপ্রিল তারিখে ভারতের মাদুরাই, তামিলনাডুতে একটি তামিল ভাষাভাষী মুসলিম পরিবারে জন্মগ্রহণ করেন। তিনি বেঙ্গালুরুর মধ্যে বেড়ে ওঠেন,  সেখানে তিনি তার পড়াশোনা শুর করেন। তিনি তার বি.কম সমাপ্তির পরে একজন অভিনেতা হওয়ার আশা নিয়ে প্রাথমিকভাবে মডেলিং কর্মজীবন শুরু করেছিলেন।

কর্মজীবন
শাম বিভিন্ন বিজ্ঞাপনের মডেল হিসেবে বেঙ্গালুরুতে একজন মডেল হিসাবে তার কর্মজীবন শুরু করেন। অভিনয়ে জগতে প্রবেশের আগে তিনি ব্যর্থতার সাথে চার বছর ধরে অভিনয়ের জন্য বিভিন্ন সুযোগ অনুসন্ধান করছিলেন।

ব্যক্তিগত জীবন 
শামের ৩টি ভাই ও ২টি বোন রয়েছে। তিনি তার সাবেক কলেজ সহচর পাঞ্জাবি কাশিষকে বিয়ে করেন। এই দম্পতির সামাইরা নামের একটি মেয়ে রয়েছে।

চলচ্চিত্রের তালিকা

তথ্যসূত্র

বহিঃসংযোগ 
 

১৯৭৮-এ জন্ম
জীবিত ব্যক্তি
ভারতীয় চলচ্চিত্র অভিনেতা
ভারতীয় অভিনেতা
ভারতীয় মুসলিম
ভারতীয় পুরুষ মডেল
তামিল চলচ্চিত্র অভিনেতা
তেলুগু চলচ্চিত্র অভিনেতা
মালয়ালম চলচ্চিত্র অভিনেতা
কন্নড় চলচ্চিত্র অভিনেতা
২১শ শতাব্দীর ভারতীয় অভিনেতা
সানরাইজ অ্যাডামস

সানরাইজ অ্যাডামস (জন্ম: সেপ্টেম্বর ১৪, ১৯৮২) হলেন একজন প্রাক্তন পর্নোগ্রাফি অভিনেত্রী। ২০০১ সালে তিনি তাঁর ক্যারিয়ার শুরু করার পরে অনেকবার অনেকরকমের খেতাব জিতেছেন। তাঁর ক্যারিয়ার শুরু হওয়ার একবছর পরেই তিনি ভিভিড এন্টারটেইনমেন্ট নামক এক কোম্পানির সাথে তাঁর চুক্তি করে ফেলেন।

প্রাথমিক জীবন
অ্যাডামস জন্মেছিলেন মার্কিন যুক্তরাষ্ট্রের সেন্ট লুইস শহরে এবং বড় হয়েছিলেন পূর্ব টেক্সাস এর এক গ্রামে। "আমি বড় হয়েছিলাম পিক্টন, টেক্সাস গ্রামে, যেখানের জনসংখ্যা ছিল মাত্র ৯০, কোন টেলিফোন ব্যবস্থা ছিল না, একটাই টি.ভি. চ্যানেল এবং তাঁর সাথে ছোটোবেলায় খেলার জন্য কেউ ছিল না মাইলের পর মাইল।" ১৬ বছর বয়সে, অ্যাডামস কাছাকাছি এক কমিউনিটিতে যোগদান করেন তাঁর উচ্চ বিদ্যালয়ের শেষ দুবছরটা পরিপূর্ণ করার জন্য।

প্রাপ্তবয়স্ক সিনেমার ক্যারিয়ার
অ্যাডামস টেক্সাস ত্যাগ করেন লস অ্যাঞ্জেলেস এর উদ্দেশ্যে, এবং তাঁর ক্যারিয়ার শুরু করেন একজন পর্নোগ্রাফি অভিনেত্রী হিসেবে। জানুয়ারী ৮, ২০০১ সালে, তিনি এড পাওয়ারস এর সাথে আবির্ভুত হন মোর ডার্টি ডেবুট্যান্টস ১৮৬ নামের একটি পর্নোগ্রাফি সিনেমাতে।

অ্যাডামস তাঁর ভক্তদের মধ্যে খুব জনপ্রিয় হয়ে ওঠেন এবং তিনি ভিভিড এন্টারটেইনমেন্ট এর সাথে দুই বছরের চুক্তি করে নেন। আগস্ট ২০০২ সালে, এবং আনুষ্ঠানিকভাবে "ভিভিড গার্ল" উপাধি পান। কোম্পানির সাথে তিনি চুক্তিতে তিনি প্রতিবছর ৮ টা করে সিনেমা করতেন।

২০০২ সালে, অ্যাডামসকে ভিভিড ডেবি ডাস ডাল্লাস: দ্য রিভেঞ্জ এই সিনেমাতে অভিনয় করায়, এবং ভবিষ্যতে এই সিরিজে অভিনয় করানোর কথা ভাবে। ভিভিড মনে করে যে অ্যাডামস এই রোল করবার জন্য সবথেকে বেশি উপযুক্ত, তাঁর সোনালী চুল, ফুটবলের ব্যাপারে তাঁর অভিজ্ঞতা, এবং তাঁর টেক্সাসে ঐতিহ্যের কথা ভেবে।

অ্যাডামস মনোনীত হয়েছিলেন বেস্ট অ্যাক্ট্রেস খেতাবের জন্য এ.ভি.এন. পুরস্কারএর তরফ থেকে ২০০৩ সালে। ২০০৪ সালে, তিনি খেতাব জেতেন বেস্ট ওরাল সেক্স সিন - সিনেমা, হার্ট অফ ডার্কনেসএর জন্য।

আগস্ট ২, ২০০৪ সালে অ্যাডামস সাভানা স্যামসন এর সাথে আবির্ভুত হন ফক্স নিউজ এর দ্য ও'রেইলি ফ্যাক্টর অনুষ্ঠানে, তাঁদের বই, হাউ টু হ্যাভ এ এক্স এক্স এক্স সেক্স লাইফ কে প্রচার করবার জন্য।

অ্যাডামস পর্নোগ্রাফি অভিনেত্রী সানসেট থমাস এর ভগিনী হন।

অন্যান্য উদ্যোগ
অ্যাডামস কমেডি সিনেও অভিনয় করেছেন। অ্যাডামস এক্স বক্স এবং প্লেস্টেশন ২ খেলার জিনিসের কভারে আবির্ভুত হয়েছিলেন।

২০০৪ সালে, ভিভিডের সাথে তাঁর চুক্তি আরোও ১০ বছর বারিয়ে নেয়। নভেম্বর ১৫, ২০০৬ সালে তিনি বলেন যে তিনি আবার পর্নোগ্রাফি শিল্পে ফিরে যেতে চান।

অ্যাডামস ছিলেন মডেল লাস ভেগাস স্ট্রিপ এর নাইটক্লাব এর।

অ্যাডামস সিনেম্যাক্স এ সফটকোর পর্নোগ্রাফি শো দ্য বেস্ট সেক্স এভার করেন। এপিসোডের নাম ছিল "হাইসসিটিং" এবং তাঁর সাথে ছিল কেরি উইন্ডসোর ২০০২ এর জুলাইতে এটি প্রথম মুক্তি পায়।

বই
সানরাইজ অ্যাডামস দুটো বই এর জন্য মনোনীত হয়েছেন:
 এক্স এক্স এক্স: ৩০ পর্ন-স্টার পোর্ট্রেইটস, বুলফিঞ্চ (অক্টোবর ১, ২০০৪)
 হাউ টু হ্যাভ এ এক্স এক্স এক্স সেক্স লাইফ: দ্য আল্টিমেট ভিভিড গাইড, রেগান বুকস (জুলাই ২০,২০০৪))

সানরাইজ অ্যাডামস সহ-লেখক হলেন:
 দ্য লাস্ট র‍্যাঞ্চ ()

খেতাব এবং মনোনয়ন
 ২০০৩ ভেনাস খেতাব বিজয়ী - বেস্ট নিউ স্টারলেট (USA)
 ২০০৪ এ.ভি.এন. পুরস্কার - বেস্ট ওরাল সেক্স সিন, সিনেমা - হার্ট অফ ডার্কনেস র‍্যান্ডি স্পেয়ারস এর সাথে

তথ্যসূত্র

বহিঃসংযোগ
 
 
 
 
 Sunrise Adams Biography in Russian

সাক্ষাৎকার
 BabesandStuff.com 
 Luke Is Back

১৯৮২-এ জন্ম
মার্কিন পর্নোগ্রাফিক চলচ্চিত্র অভিনেত্রী
জীবিত ব্যক্তি
টেক্সাসের পর্নোগ্রাফি চলচ্চিত্র অভিনয়শিল্পী
২১শ শতাব্দীর মার্কিন লেখিকা
সিডনি ডেভিড ড্রেল

সিডনি ডেভিড ড্রেল (১৩ সেপ্টেম্বর, ১৯২৬ - ২১ ডিসেম্বর, ২০১৬) একজন মার্কিন তাত্ত্বিক পদার্থবিজ্ঞানী এবং অস্ত্র নিয়ন্ত্রণ বিশেষজ্ঞ। তিনি স্ল্যাক ন্যাশনাল অ্যাক্সিলারেটর ল্যাবরেটরী এর একজন অধ্যাপক ইমেরিটাস এবং স্ট্যানফোর্ড বিশ্ববিদ্যালয় এর হুভার ইন্সটিটিউশন এর সিনিয়র ফেলো। আমেরিকান ফিজিক্যাল সোসাইটি

জীবনী
ড্রেল ১৯২৬ সালের ১৩ সেপ্টেম্বর নিউ জার্সির আটলান্টিক সিটিতে জন্মগ্রহণ করেন। তিনি প্রিন্সটন বিশ্ববিদ্যালয় থেকে বিএ এবং ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে এমএ এবং পিএইচডি ডিগ্রি অর্জন করেন।

পুরস্কার ও সম্মাননা
 সদস্য, ন্যাশনাল অ্যাকাডেমি অব সায়েন্সেস, ১৯৬৯
 ফেলো, আমেরিকান অ্যাকাডেমি অব আর্টস অ্যান্ড সায়েন্সেস, ১৯৭১
 এনরিকো ফের্মি অ্যাওয়ার্ড, ২০০০
 ন্যাশনাল মেডেল অব সায়েন্স, ২০১১

তথ্যসূত্র

বহিঃসংযোগ 

 Oral history interview transcript with Sidney Drell 1 July 1986, American Institute of Physics, Niels Bohr Library & Archives 
 SLAC: Sidney Drell
 Hoover Institution: Sidney Drell
Sidney D. Drell papers at the Hoover Institution Archives

১৯২৬-এ জন্ম
২০১৬-এ মৃত্যু
প্রিন্সটন বিশ্ববিদ্যালয়ের প্রাক্তন শিক্ষার্থী
ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
ন্যাশনাল মেডেল অফ সাইন্স বিজয়ী
এনরিকো ফের্মি পুরস্কার প্রাপক
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন পদার্থবিজ্ঞানী
কণা পদার্থবিজ্ঞানী
মার্কিন ফিলোসফিক্যাল সোসাইটির সদস্য
আদনান সামী

আদনান সামী (পশতু:عدنان}}}}) হলেন একজন ভারতীয় গায়ক, সুরকার, পিয়ানোবাদক, অভিনেতা ও সুরকার। এছাড়াও তিনি ভারতীয় এবং পাশ্চাত্য শাস্ত্রীয়/অর্ধ-শাস্ত্রীয় উল্লেখযোগ্য, জাজ, রক ও পপ সঙ্গীত ইত্যাদির সাথে সম্পৃক্ততা রয়েছে। আদনান নওরীন এবং আরশাদ সামী খানের ঘরে লন্ডন, যুক্তরাজ্য জন্মগ্রহণ করেন। তিনি পাকিস্তানি বংশোদ্ভূত একজন কানাডিয়ান নাগরিক এবং বর্তমানে তিনি তার কাজের জন্য ভারতের মুম্বাই শহরে বসবাস করছেন।

প্রাথমিক জীবন ও শিক্ষা 
আদনান সামী পাকিস্তানি পাঠান পিতা (আরশাদ সামি খান) এবং ভারতীয় মাতা (নওরীন খান) এর ঘরে লন্ডন যুক্তরাজ্যে জন্মগ্রহণ করেন। সামি একজন সম্ভ্রান্ত মুসলিম পরিবারের ব্যক্তিত্ব হিসাবে প্রতিপালিত হন এবং যুক্তরাজ্যের মধ্যে শিক্ষা লাভ করেন।

তিনি কিংস কলেজ লন্ডন থেকে স্নাতকোত্তর ডিগ্রী অর্জন করেন এবং ভারতীয় শাস্ত্রীয় সঙ্গীতে বৈদ্যুতিক পিয়ানো বাজানো প্রথম ব্যক্তি হওয়ার মর্যাদা লাভ করেন।

ডিস্কোগ্রাফি

চলচ্চিত্রের তালিকা

অভিনেতা হিসাবে 
 সারগাম (১৯৯৫)

একজন নেপথ্য গায়ক হিসেবে

একজন সঙ্গীত পরিচালক এবং সুরকার হিসাবে 
 সারগাম (১৯৯৫)
 লাভ এ্যাট টাইমস স্কয়ার (২০০৩)
 লাকি: নো টাইম ফর লাভ (২০০৫)
 ধামাল(২০০৭)
 মুম্বাই সালসা (২০০৭)
 খুশবু (২০০৮)
 ১৯২০ (২০০৮)
 সূর্য্য (২০০৮)
 ড্যাডি কুল, সহ-পরিচালক রাঘব সাচার
 সাদিয়ান (২০১০)
 চান্স পে ড্যান্স (২০১০), সহ-পরিচালক: প্রীতম চক্রবর্তী, কেন ঘোষ, সন্দীপ শিরদকার

পুরস্কার 
 পদ্মশ্রী- ২০২০, ভারতের চতুর্থ সর্বোচ্চ বেসামরিক সম্মাননা।

তথ্যসূত্র

বহিঃসংযোগ 
 অফিসিয়াল ওয়েবসাইট 
 ফেসবুক
 টুইটার
 

১৯৭৩-এ জন্ম
জীবিত ব্যক্তি
ভারতীয় মুসলিম
বলিউডের নেপথ্য সঙ্গীতশিল্পী
ভারতীয় পুরুষ সুরকার
ভারতীয় গায়ক
ভারতীয় বংশোদ্ভূত কানাডীয়
ভারতে পাকিস্তানি অভিবাসী
ভারতীয় নেপথ্য গায়ক
পশতু ব্যক্তি
ভারতের নাগরিকীকৃত নাগরিক
ভারতীয় চলচ্চিত্র সঙ্গীত সুরকার
ভারতীয় পপ সুরকার
ভারতীয় পপ গায়ক
ভারতীয় টেলিভিশন উপস্থাপক
লন্ডনের সঙ্গীতজ্ঞ
শিল্পকলায় পদ্মশ্রী প্রাপক
নিগার পুরস্কার বিজয়ী
১৯৭১-এ জন্ম
কিংস কলেজ লন্ডনের প্রাক্তন শিক্ষার্থী
পশতুন বংশোদ্ভূত ভারতীয় ব্যক্তি
কন্নড় নেপথ্য সঙ্গীতশিল্পী
মুম্বইয়ের সঙ্গীতজ্ঞ
তামিল নেপথ্য সঙ্গীতশিল্পী
তেলুগু নেপথ্য সঙ্গীতশিল্পী
উর্দু নেপথ্য সঙ্গীতশিল্পী
পাকিস্তানি নাগরিকত্ব হারানো ব্যক্তি
কানাডার নাগরিকীকৃত নাগরিক
চিত্রাঙ্গদ

মহাভারত অনুসারে চিত্রাঙ্গদ ছিলেন রাজা শান্তনু ও সত্যবতীর জ্যেষ্ঠপুত্র। শান্তনুর মৃত্যুর পর তিনি হস্তিনাপুরের সিংহাসনের উত্তরাধিকারী হন। গন্ধর্বরাজ চিত্রাঙ্গদের সাথে যুদ্ধ করতে গিয়ে তার মৃত্যু হয়।

রাজ্যাভিষেক 
কনিষ্ঠপুত্র বিচিত্রবীর্যের যৌবনলাভের পূর্বেই শান্তনুর মৃত্যু হয়। ভীষ্ম সিংহাসন গ্রহণ না করার প্রতিজ্ঞা নিয়েছিলন। তাই তিনি সত্যবতীর অনুমতি নিয়ে চিত্রাঙ্গদকে সিংহাসনে বসান।

গন্ধর্বের সঙ্গে দ্বন্দ্ব ও মৃত্যু 
চিত্রাঙ্গদ অতিশয় বলশালী ছিলেন। তিনি মানুষ, দেবতা, রাক্ষস, গন্ধর্বকে সকলকে নিকৃষ্ট মনে করতেন। একদিন গন্ধর্বরাজ তাকে দ্বন্দ্বযুদ্ধে আহ্বান করেন। কুরুক্ষেত্রের হিরন্মতী নদীর তীরে দুজনের প্রচন্ড যুদ্ধ শুরু হয়। তাতে কুরুনন্দন চিত্রাঙ্গদ নিহত হন এবং বিজয়ী গন্ধর্বরাজ স্বর্গে প্রত্যাবর্তন করেন। এই অবস্থায় হস্তিনাপুরের শূন্য সিংহাসনে ভীষ্ম তার কনিষ্ঠ ভ্রাতা বিচিত্রবীর্যকে সিংহাসনে প্রতিষ্ঠিত করেন।

তথ্যসূত্র

আরো পড়ুন
রাজশেখর বসু: মহাভারত সারানুবাদ

মহাভারতের চরিত্র
মহাভারত
প্রাচীন ভারতীয় ঐতিহাসিক চরিত্র
চৈতন্যমঙ্গল

চৈতন্যমঙ্গল একটি কাব্যশ্রেণী যা চৈতন্য মহাপ্রভুর জীবন ও আদর্শ ঘিরে রচিত। চৈতন্যদেবের  জীবন ও লীলা বিষয়ক এ কাব্যধারা মধ্যযুগীয় বাংলা ভাষা ও সাহিত্যের বিকাশে এক গুরুত্বপূর্ণ  ভূমিকা পালন করে। এর মধ্য দিয়েই বাংলা সাহিত্যে প্রথম তথ্যানুসৃতি ও ইতিহাস-চেতনার উন্মেষ ঘটে। চৈতন্যমঙ্গল জাতীয় কাব্য প্রথম রচিত হয় সংস্কৃত ভাষায়। উল্লেখযোগ্য গ্রন্থগুলি হলো মুরারি গুপ্ত বিরচিত কাব্য শ্রীকৃষ্ণ চৈতন্যচরিতামৃত এবং কবিকর্ণপুরের নাটক চৈতন্যচন্দ্রোদয় ও মহাকাব্য চৈতন্যচরিতামৃত। বাংলা ভাষায় প্রথম প্রকাশিত চৈতন্যমঙ্গল গ্রন্থ হলো বৃন্দাবন দাসে বিরচিত চৈতন্যভাগবত । এটি “চৈতন্যমঙ্গল” নামেও বহুল পরিচিত। শ্রীমদ্ভাগবত-এ বর্ণিত কৃষ্ণলীলা অনুকরণক্রমে চৈতন্যলীলা অর্থাৎ চৈতন্যজীবনের প্রথমার্ধ সরস আখ্যায়িকারূপে এ গ্রন্থে বর্ণিত। হয়েছে। প্রাক-চৈতন্য নবদ্বীপের ধর্মীয় ও সমাজজীবন এবং তৎকালীন মুসলিম শাসন সম্পর্কে এতে কিছু বর্ণনা পাওয়া যায়। পরবর্তী কালে চৈতন্যমঙ্গল নামে চৈতন্যদেবের জীবনীকাব্য রচনা করেন যৌথভাবে জয়ানন্দ ও লোচনদাস।

তথ্যসূত্র 

বাংলা সাহিত্য
চৈতন্য মহাপ্রভু
১৬শ শতাব্দীর ভারতীয় বই
দ্বারকানাথ অধিকারী

দ্বারকানাথ অধিকারী ঊনবিংশ শতাব্দীর একজন বাংলাভাষী কবি। তার প্রকাশিত কাব্যগ্রন্থের নাম সুধীরঞ্জন।

শিক্ষা 
তার জন্ম হয়েছিল ১২৩৭ বঙ্গাব্দের ৩০শে কার্ত্তিক। তার পিতার নাম রামশঙ্কর অধিকারী; পৈত্রিক নিবাস কুষ্টিয়া জেলার  সদর উপজেলার গোস্বামী দুর্গাপুর গ্রামে। শৈশবে গ্রাম্য পাঠশালায় লেখাপড়ার পর তিনি একজন ইংরেজ মহিলার নিকট ইংরেজি শেখেন। এরপর কৃষ্ণনগর সরকারি কলেজে অধ্যয়ন করেন। বাল্যকালেই তার কবিতা লেখার সূচনা হয়েছিল। সংবাদ প্রভাকর পত্রিকার সম্পাদক কবি ঈশ্বরচন্দ্র গুপ্তের সঙ্গে বিশেষ ঘনিষ্ঠতা হয়েছিল। ১২৬২ বঙ্গাব্দে তার কাব্যগ্রন্থ সুধীরঞ্জন প্রকাশিত হয়।

খ্যাতি 
তিনি বঙ্কিমচন্দ্র চট্টোপাধ্যায় ও দীনবন্ধু মিত্রর সমসাময়িক, এবং যৌবনে এই দুজনের সঙ্গে কবিতা যুদ্ধে লিপ্ত হয়ে বিজয়ী হয়েছিলেন। বুনো কবি ছদ্মনামে 'সরস্বতীর মোহিনী বেশ ধারণ' নামক কবিতা প্রকাশ করলে বঙ্কিম ও দীনবন্ধুর সাথে কবিতাযুদ্ধ হয়। এই কবিতাবলী 'কলেজীয় কবিতা যুদ্ধ' নামে সংবাদ প্রভাকরে এক বছর ধরে প্রকাশিত হয়েছিল।

মৃত্যু 
১২৬৪ বঙ্গাব্দে মাত্র আটাশ বৎসর বয়সে দ্বারকানাথ অধিকারীর মৃত্যু হয়।

তথ্যসূত্র 

১৮৩১-এ জন্ম
১৮৫৮-এ মৃত্যু
বাঙালি কবি
কৃষ্ণনগর সরকারি কলেজের প্রাক্তন শিক্ষার্থী
কুষ্টিয়া জেলার ব্যক্তি
বাঙালি লেখক
গার দু মিদি

গার দু মিদি (ফরাসী ভাষায়: Gare du Midi এবং (ওলন্দাজ ভাষায় Brussel-Zuid) বেলজিয়ামের রাজধানী ব্রুসেল শহরের কেন্দ্রস্থলে অবস্থিত একটি রেলস্টেশান।, এই স্টেশান থেকে আন্তঃদেশীয় রেল যোগাযোগ আছে। এখান থেকে ফ্রান্সের প্যারিস, ইংল্যান্ডের লন্ডন এবং নেদারল্যাণ্ডস-এর আমস্টারড্যাম শহরে ভ্রমণের সরাসরি ট্রেণ পাওয়া যায়। এই রেল স্টেশানের সঙ্গে ব্রুসেল শহরের পাতাল রেলের সংযোগ আছে। এখান থেকে ইউরোস্টার যোগে ইংল্যান্ডের লন্ডন এবং থ্যালিস যোগে ফ্রান্সের প্যারিস যাওয়া যায়।

তথ্যসূত্র

বহিঃসংযোগ

 ব্রুসেল মিদি ইউরোস্টার
 ব্রুসেল মিদি স্টেশান 
  (SNCB)
  (NMBS)

রেলওয়ে স্টেশন
বেলজিয়ামের রেলওয়ে স্টেশন
১৮৬৯-এ চালু রেলওয়ে স্টেশন
১৯৫২-এ চালু রেলওয়ে স্টেশন
আনন্দচন্দ্র বেদান্তবাগীশ

আনন্দচন্দ্র বেদান্তবাগীশ(১৮১৯ - ১৬ সেপ্টেম্বর, ১৮৭৫) ঊনবিংশ শতাব্দীর কলকাতা কেন্দ্রিক ব্রাহ্মসমাজ-এর একজন নেতৃস্থানীয় ব্যক্তিত্ব। তার জন্ম উত্তর চব্বিশ পরগনা জেলার কোদালিয়ায় ১৮১৯ খ্রিষ্টাব্দে। পিতা গৌরহরি চূড়ামণি। পিতার চতুষ্পাঠীতে তার সংস্কৃত শিক্ষার শুরু। তত্ত্ববোধিনী সভার আনুকূল্যে ১৮৪৪-৪৭ কাশীতে অথর্ববেদ ও বেদান্তচর্চা করেন। নানা বিষয়ে অগাধ পাণ্ডিত্যের জন্য তাকে “পণ্ডিত আনন্দচন্দ্র” বলে সম্বোধন করা হতো। তিনি তত্ত্ববোধিনী সভা এবং ব্রাহ্মসমাজ নানা সাংগঠনিক কাজে সক্রিয় ভূমিকা পালন করতেন। প্রথমে তত্ত্ববোধিনী সভার সহ-সম্পাদক এবং পরে কলকাতা ব্রাহ্মসমাজের উপাচার্য নিযুক্ত হন। ১৮৫৯ খ্রিস্টাব্দে সভা উঠে গেলে কলকাতা ব্রাহ্মসমাজের সহ-সম্পাদক এবং আচার্যরূপে কাজ করতে থাকেন। তিনি অনুবাদ এবং সম্পাদকতার জন্য বিখ্যাত হয়েছিলেন। সোমদেব-এর দুই খণ্ড বৃহৎকথা তিনি বাংলা গদ্যে অনুবাদ বরেন। উল্লেখ্য যে এই অনুবাদকালে তিনি মূল কাহিনীর অশ্লীল ও অপ্রাকৃত ঘটনাবলী বর্জন করেন। তিনি শকুন্তলাও বাংলায় অনুবাদ করেছেন।তার গদ্য ছিল প্রাঞ্জল ওবং সহজবোধ্য। রাজা রামমোহন রায়ের দুর্লভ রচনাসমূহ তিনি সংগ্রহ করেন এবং গ্রন্থাকারে প্রকাশ করেন।  তার ও  রাজনারায়ণ বসুর  সম্পাদনায় রাজা রামমোহন রায় প্রণীত ব্রহ্মসঙ্গীত সংকলন প্রকাশিত হয়।

রচনাবলী 

তার রচিত অন্যান্য গ্রন্থগুলি হল-
 'ব্রাহ্মবিবাহ ধর্মশাস্ত্রানুসারে সিদ্ধ কিনা?'
 'মহাভারতীয় শকুন্তলোপাখ্যান'
 'দশোপদেশ'
 সানুবাদ সংস্কৃত গ্রন্থ 'বেদান্তসার'
 'বেদান্তদর্শন'
 'বেদান্তদর্শন-অধিকরণমালা'
 সটীক সংস্কৃত গ্রন্থ 'ভগবদ্গীতা'ও
 'মহানির্বাণতন্ত্রম'(পূর্বকাণ্ড)

এছাড়া তিনি এশিয়াটিক সোসাইটির 'বিবলিওথেকা ইন্ডিকা'র কয়েকখানি সংস্কৃত গ্রন্থ সম্পাদনা করেছিলেন।

জীবনাবসান 

আনন্দচন্দ্র বেদান্তবাগীশ ১৮৭৫ খ্রিস্টাব্দের ১৬ ই সেপ্টেম্বর প্রয়াত হন।

তথ্যসূত্র 

১৮৭৫-এ মৃত্যু
১৮৪৯-এ জন্ম
কিরপা

কিরপা একপ্রকার গুল্ম জাতীয় চিরহরিৎ উদ্ভিদ যা বাংলাদেশের সুন্দরবনে অহরহ দেখা যায়। এটি Combretaceae পরিবারের সদস্য, বৈজ্ঞানিক নাম: Lumnitzera recemosa।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

বিবরণ
শাখা-প্রশাখায় ঝাঁকালো এই গাছ লম্বায় গড়ে ৬ থেকে ৮ মিটার পর্যন্ত হয়ে থাকে। গাছের গোড়ায় শ্বাসমূল থাকে। এর বাকল ধূসর বর্ণ। পাতা ক্ষুদ্রাকিৃতি, বেশ পুরু এবং রসপূর্ণ তবে ফণিমনসার মতো ভঙ্গুর। পাতা ডিম্বাকৃতির হয়ে থাকে। মার্চ-এপ্রিল মৌসুমে ছোট ছোট সাদা রঙের ফুল ফোটে। এই গাছের দিকে তাকালে, দেখা যাবে তার চারপাশে সুন্দরভাবে ছড়িয়ে আছে গাছের মতোই শ্বাসমূল। এদের ফল সাধারণত চ্যাপ্টা এবং সরু হয়, ওজনেো খুব হালকা। এই গাছ অভিযোজন প্রক্রিয়ার মাধ্যমে বংশবৃদ্ধি করে থাকে।

আরও দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

মিয়ানমারের উদ্ভিদ
বাংলাদেশের রক্ষিত উদ্ভিদ
ভারতের উদ্ভিদ
ম্যানগ্রোভ
দক্ষিণ আফ্রিকার সুরক্ষিত গাছ
আইইউসিএন লাল তালিকার ন্যূনতম উদ্বেগজনক প্রজাতি
বাংলাদেশের উদ্ভিদ
কম্বোডিয়ার উদ্ভিদ
মাদাগাস্কারের উদ্ভিদ
নিউ গিনির উদ্ভিদ
শ্রীলঙ্কার উদ্ভিদ
থাইল্যান্ডের উদ্ভিদ
ফিলিপাইনের উদ্ভিদ
ভিয়েতনামের উদ্ভিদ
অরণি

অরণি বিংশ শতাব্দীর মাঝামাঝি ভাগে কলকাতা থেকে প্রকাশিত সাপ্তাহিক পত্রিকা। সত্যেন্দ্রনাথ মজুমদারের সম্পাদনায় এ পত্রিকাটির প্রকাশনা শুরু হয়েছিল ১৯৪১ খ্রিষ্টাব্দে। “অরণি” একটি রাজনীতি ও সংস্কৃতিমূলক সাময়িকপত্র, যার অভীষ্ট ছিল একটি গণতান্ত্রিক সমাজব্যবস্থা এবং মানুষের স্বাধীনতা। এই পত্রিকাটি সমাজতন্ত্রিক আদর্শে উজ্জীবিত ছিল, এবং এর কৌশল ছিল ফ্যাসিবাদের বিরোধিতা। বাংলার ফ্যাসিবাদবিরোধী সাহিত্যিকরা এই পত্রিকার সংগে সম্পৃক্ত হয়েছিলেন। কালক্রমে এটি ভারতের কমিউনিস্ট পার্টির একটি মুখপত্র হয়ে দাঁড়ায়।

তথ্যসূত্র

আরো দেখুন 
 শ্রীঅরবিন্দ

বাংলা ভাষার সংবাদপত্র
১৯৪১-এ প্রতিষ্ঠিত
কুটুম কাঁটা

কুটুম কাঁটা বা  নাটাল কাঁটা বীরুৎ জাতীয় উদ্ভিদ যা বাংলাদেশের সুন্দরবনে অহরহ দেখতে পাওয়া যায়। এছাড়া এটি ঢাকার পার্শ্ববর্তী এলাকা, খুলনা, টাঙ্গাইল, পাবনা এবং উত্তরবঙ্গের বিভিন্ন জেলায় দেখা যায়। এর বৈজ্ঞানিক নাম Caesalpinia crista. এরা Caesalpiniacceae পরিবারের অন্তর্ভুক্ত। এর বীজ অলংকারের উপকরণ হিসেবে ব্যবহৃত হয়। প্রাচীন ভারতে ওজন মাপার জন্যে এর বীজের ব্যবহার ছিল।

কুটুম কাঁটা আরোহী লতা। পাতা সবুজ বর্ণ, আকার যৌগিক। কাণ্ড তীক্ষ্ম কাঁটাযুক্ত হয়ে থাকে। এ লতার হলুদ বর্ণ ফুল হয়ে থাকে। শাখার অগ্রভাবে ফুল গুচ্ছাকারে সজ্জিত থাকে। এই উদ্ভিদের ফল চ্যাপটা আকৃতির, দৈর্ঘে চার থেকে সাত সেন্টিমিটার এবং প্রস্থে দুই থেকে তিন সেন্টিমিটার। ফলে একটি বা দুটি বীজ থাকে। বীজ কৃষ্ণবর্ণ, গোলাকৃতি। এটি একটি ভেষজ উদ্ভিদ। নানা রোগে এবং প্রতিষেধক হিসেবে এটি বহুল ব্যবহৃত হয়।

চিত্রশালা

তথ্যসূত্র

বহিঃসংযোগ
 পরাগায়ন বাস্তুতন্ত্র
 লতা কারাঞ্জা 
 জীবাণূ প্রতিরোধী উদ্ভিদ

বাংলাদেশের উদ্ভিদ
অলংকারের উপকরণ
বীরুৎ
আবদুল আলী গারুলী ও নিবারণসুন্দরীর পুথি

আবদুল আলী গারুলী ও নিবারণসুন্দরীর পুথি ঊনবিংশ শতকের শেষভাগে বা বিংশ শতকের প্রথম লিখিত ও প্রকাশিত একটি বাংলা গাথা।, এর রচয়িতার নাম মুন্সী মোহাম্মদ ইউনুছ। এ আখ্যানের নায়ক আবদুল আলী যে গারুলী অর্থাৎ সাপের সাপের ওঝা। অন্যদিকে নায়িকা হলো নিবারণসুন্দরী। নিবারণসুন্দরী বেদের মেয়ে। আবদুল আলী গারুলী কী করে বেদের মেয়ে নিবারণসুন্দরীকে পেল, নিবারণসুন্দরী কীভাবে সাপে কাটার থেকে তার প্রেমভিখারী গারুলীকে রক্ষা করলো তাই নিয়ে একটি বাজার চলতি কেচ্ছার ওপর ভিত্তি করে এই গাথার রংফলানো কাহিনী গড়ে উঠেছে। একটি অলৌকিক সাপের বর্ণনা আছে যার দৈর্ঘ্য ৪৫ হাত, এবং নিঃশ্বাস বাষাপীয় ইঞ্জিনের মতো প্রবল শব্দময়। এই পুথিতে স্বপ্ন ও বাস্তবের সহঅবস্থান লক্ষ্য করার মতো।

তথ্যসূত্র

আরো দেখুন 
 গাথা
 পুঁথি

পুঁথি
খোকাখুকু

খোকাখুকু বিংশ শতকের প্রথমভাগে প্রকাশিত একটি শিশুতোষ পত্রিকা। এটি প্রথম প্রকাশিত হয় ১৯২৩ খ্রিষ্টাব্দে, কলকাতা থেকে। এ পত্রিকাটির প্রতিষ্ঠাতা সম্পাদক ছিলেন নিশিকান্ত সেন।  এই শিশু পাঠ্য পত্রিকাটি অল্প সময়ে পাঠকপ্রিয়তা অর্জন করতে সক্ষম হয়েছিল।

তথ্যসূত্র

বহিঃসংযোগ 
 Khoka-Khuku 1929 - South Asia Archive

বাংলা ভাষার সংবাদপত্র
জোয়ান (উদ্ভিদ)

জোয়ান (বৈজ্ঞানিক নাম: Trachyspermum ammi) হচ্ছে অ্যাপিয়াসি পরিবারের অন্তর্ভুক্ত বর্ষজীবি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

বিবরণ 
এটি দেখতে অনেকটা ধনে গাছের মতো। জোয়ান গাছ প্রায় ১ গজ লম্বা হয়ে থাকে। এর ফুল দেখতে সাদা বর্ণ। বীজ রাঁধুনি ফুলের মতো। স্বাদ ঝাঁঝালো, গন্ধ তীব্র, অস্বস্তিকর।

ভেষজ গুণ
জোয়ান মূলত পেটের রোগের জন্য প্রচলিত আয়ুর্বেদিক ঔষধ ব্যবহার করা হয়। এটি বদহজম এবং পেট ফাঁপা সারাতে কার্যকরী। এটি পরিষ্কারক হিসাবে ব্যবহার করা হয়। অম্লতা কমাতে এটি ঔষধ হিসাবে কাজ করে।

আরও দেখুন
 বাংলাদেশের সংরক্ষিত উদ্ভিদের তালিকা
 ধনে

তথ্যসূত্র

বহিঃসংযোগ
 Ajwain from The Encyclopedia of Spices
 Ajwain page from Gernot Katzer's Spice Pages

আরো পড়ুন
Hill, Tony. (2004) "Ajwain" in The Contemporary Encyclopedia of Herbs and Spices: Seasonings for the Global Kitchen. Wiley. p. 21-23. .

মসলা
বাংলাদেশের রক্ষিত উদ্ভিদ
ভারতের উদ্ভিদ
নেপালের উদ্ভিদ
ঔষধি উদ্ভিদ
ঐতিহ্যবাহী চীনা ঔষধে উদ্ভিদ ব্যবহার
আয়ুর্বেদে ব্যবহৃত উদ্ভিদ
ভারতীয় মসলা
ইকমিয়া

ইকমিয়া (ইং: Aechmea) একপ্রকার বীরুৎ জাতীয় উদ্ভিদl এরা ব্রোমেলিয়েসি পরিবারের সদস্য। গৃহস্থালির গাছ হিসেবে এরা বেশ সমাদৃত। উদ্ভিদ বিজ্ঞানীরা ৬০টিরও অধিক প্রজাতির ইকমিয়ার সন্ধান লাভ করেছে।

তথ্যসূত্র

বহিঃসংযোগ 
 Germplasm Resources Information Network: Aechmea
 SysTax: Aechmea
  Flora Brasiliensis: Aechmea
 BSI Genera Gallery photos

উদ্ভিদ
পরাশ্রয়ী উদ্ভিদ
জিনিয়া

জিনিয়া (বৈজ্ঞানিক নাম Zinnia elegans ইংরেজি নাম: Zinnia) মূলত এর বাহারী রঙের ফুল হিসেবে সুপরিচিত । Asteraceae পরিবারের অন্তর্ভুক্ত একটি বিরুৎ প্রজাতির উদ্ভিদ। জিনিয়া সাদা , হলুদ , লাল , বাদামী , বেগুনী , কমলা , সবুজ হরেক রঙের হয়ে থাকে ।

বিস্তার
মূলত: মেক্সিকোর এ মনোরম ফুলটি এখন সারা পৃথিবীতে চাষ করা হয় । অন্তত ২০ প্রজাতির জিনিয়া এ যাবৎ চিহ্নিত হয়েছে । মৌসুমী ফুল হিসেবে বহুল পরিচিত। এটি মেক্সিকোতে আদি হলেও এটি অনেক জায়গায় শোভাময় হিসাবে লাগিয়ে থাকে। দক্ষিণ এবং মধ্য আমেরিকা, ওয়েস্ট ইন্ডিজ, আমেরিকা, অস্ট্রেলিয়া এবং ইতালিতে ছড়িয়ে ছিটিয়ে থাকা বিভিন্ন স্থান। বাগান ও প্রতিষ্ঠানের প্রাকৃতিক শোভাধারণ করে।

চিত্রমালা

তথ্যসূত্র

বহিঃসংযোগ

 USDA PLANTS Database, Symbol ZINNI
 Zinnia hybrids
 Bold and Beautiful Zinnias
 জিনিয়া চাষ পদ্ধতি
 ঘরের সৌন্দর্যে জিনিয়া

ফুল
জিনিয়া
মেক্সিকোর উদ্ভিদ
আমেরিকার উদ্ভিদ
অস্ট্রেলিয়ার উদ্ভিদ
ইতা‌লির উদ্ভিদ
টোটালফোরসভারেটস স্কুইডসেন্ট্রাম

টোটালফোরসভারেটস স্কুইডসেন্ট্রাম (স্কুইডসি) () হল সুইডীয় সামরিক বাহিনী যাদের সিবিআরএন প্রতিরক্ষার বিশেষ প্রশিক্ষণ রয়েছে। এই প্রশিক্ষণ সেনাবাহিনী, নৌবাহিনী এবং বিমানবাহিনীর থাকে। ১৯৫৩ সাল থেকে এই বাহিনী বিভিন্ন রূপে কাজ করেছে। টোটালফোরসভারেটস স্কুইডসেন্ট্রাম উমিয়া গ্যারিসন (উমিস্তান হিসেবেও পরিচিত)-এ অবস্থিত ভ্যাস্টারবটেনসগ্রুপেন (ইউজি ৬১) এর সাথে একত্রে কাজ করে যা পূর্বে ভ্যাস্টারবটেনস রেজিমেন্তে হিসেবে ব্যবহৃত হত।

ইতিহাস 
১৯৩০ সালের দিকে সুইডীয় সামরিক বাহিনীতে যোগদান করা গ্যাস টেকনিশিয়ানদের থেকেই এই বাহিনীর উৎপত্তি হয়। ১৯৫৩ সালে রোজেনবার্গে ইনফ্যান্টারিয়েটস স্ট্রিডস্কোলা (পদাতিক কম্ব্যাট স্কুল) (ইনফ্যাস) এর অন্তর্গত আর্মেনস স্কুইডস্কোলা গঠিত হয়। যখন ইনফ্যাস লিঙ্কোপিং-এ সরিয়ে নেয়া হয়, তখন "স্কুইডস্কোলা" সুইডীয় লাইফ গার্ড (আই ১)-এ রূপান্তরিত হয়। এর প্রাক্তন অবস্থান ছিল উলরিক্সডালে।

১৯৬৮ সালে স্কুল নতুন দায়িত্ব পায় এবং নাম পরিবর্তিত হয়ে ডিফেন্স সুরক্ষা স্কুল (রক্ষণ) হয়। ১৯৭০ সাল স্কুলসহ সুইডীয় লাইফ গার্ডকে কুংসাঙ্গেন-এ সরিয়ে নেয়া হয়। ১লা জুলাই। ১৯৮৮ সালে স্কুলটি সুইডীয় লাইফ গার্ড থেকে পৃথক হয়ে যায় এবং এর সাথে সাথেই এটি টোটালফোরসভারেত-এর ওপর গুরুত্বারোপ করে। এই প্রাতিষ্ঠানিক পরিবর্তনের ফলে স্কুলের নাম পরিবর্তিত হয়ে টোটালফোরসভারেটস স্কুইডস্কোলা হয়।

এরপরে পার্লামেন্ট সরকারি বিল ১৯৮৭/৮৮:১১২ এর পক্ষে ভোটদান করে এবং ঠিক করা হয় ১৯৯২ সালে একে উমিয়া গার্নিসনে পুনঃস্থানান্তর করা হবে।

২৭শে জুলাই, ২০০৯ সালে কনস্ক্রিপ্টের শেষ ব্যাচ তাদের প্রশিক্ষণ শুরু করে। তাদের প্রশিক্ষণ টোটালফোরসভারেটস স্কুইডসেন্ট্রাম-এর সিয়ে কোম্পানিতে ঘটে। পরবর্তীতে এর ভারমুক্তি ঘটে ১৭ই জুন, ২০১০ সালে।

অধিকাংশ সুইডীয় সিবিআরএন-এর অভিজ্ঞতা বর্তমানে উমিয়ায় রয়েছে যেখানে ২০০৮ সালের শরৎ থেকে স্কুইডসি ইউরোপীয় সিবিআরএনই কেন্দ্রের অংশ হিসেবে গড়ে উঠেছে। এরমধ্যে সুইডীয় ডিফেন্স রিসার্চ এজেন্সি (এফওআই), উমিয়া বিশ্ববিদ্যালয়, ভ্যাস্টারবটেন কান্ট্রি কাউন্সিল এবং উমিয়া মিউনিসিপ্যালিটি রয়েছে।

২০১০ এর শেষের দিকে সুইডীয় সরকার ঠিক করে যে স্কুইডসির অভ্যন্তরীণ সুবিধা বৃদ্ধির লক্ষ্যে সিবিআরএন-এর দিকে তারা ফোকাস করবে। এটি সিবিআরএন এর উপাদানগুলোর প্রশিক্ষণের নিরাপত্তা বাড়িয়ে তোলে। প্রায় ৮০ মিলিয়ন অর্থ এই কাজে ব্যবহৃত হয়েছিল।

শিরোনাম, পদ এবং অঞ্চল

তথ্যসূত্র

বহিঃসংযোগ 
 
 

সামরিক বাহিনী
সুইডেনের সামরিক বাহিনী
উমিয়া
জোয়ার

জোয়ার  (ইংরেজি: Broom corn, great millet,durra, jowari/jowar, or milo) একটি বর্ষজীবি ফসল। এর বৈজ্ঞানিক নাম Sorghum bicolor, এরা Poaceae পরিবারের অন্তর্ভুক্ত। এই বর্ষজীবি উদ্ভিদ বাংলাদেশে কিছু পরিমাণে চাষ করা হয়। বিভিন্ন দেশে প্রচুর পরিমাণে জোয়ার চাষ করা হয় পশুখাদ্য হিসেবে ব্যবহারের জন্য। জোয়ার গাছ দৃঢ় ও সোজা হয়ে দাঁড়িয়ে থাকে। এই গাছ আড়াই থেকে তিন মিটার পর্যন্ত লম্বা হয়ে থাকে।

তথ্যসূত্র

বহিঃসংযোগ

 Crop Wild Relatives Inventory: reliable information source on where and what to conserve ex-situ, regarding Sorghum genepool
 

এশিয়ার ঘাস
শস্য
খাদ্যশস্য